रेस पूरी कर ली थी, इसके बाद आया हार्टअटैक, अस्पताल में दम तोड़ा
रविवार को तमिलताडु के मदुरै में कल्लाकुरिची के एक 20 वर्षीय युवक की हार्टअटैक से मौत हो गई। मृतक ने तबीयत खराब से कुछ घंटों पहले ही मैराथन दौड़ पूरी की थी। दोस्तो का कहना है कि मृतक मिर्गी की बीमारी से भी पीड़ित था।
तमिलताडु के मदुरै में एक 20 साल के लड़के की हार्टअटैक से मौत हो गई। मृतक ने तबीयत खराब से कुछ घंटे पहले ही मैराथन दौड़ पूरी की थी। लड़के को दोस्तों के हवाले से कुछ मीडिया रिपोर्ट्स में कहा गया है कि मृतक को मिर्गी की बीमारी भी थी।
मदुरै में 23 जुलाई (रविवार) को उथिरम 2023 रक्तदान मैराथन हुई थी। इसमें स्वास्थ्य मंत्री मा सुब्रमण्यम और कमर्शियल टैक्स और रजिस्ट्रेशन मंत्री पी मूर्ति ने हरी झंडी दिखाई थी। इसमें मदुरै के एक निजी कॉलेज के इंजीनियरिंग के फाइनल ईयर छात्र दिनेश कुमार ने भी भाग लिया था।
दोस्तों ने पहुंचाया अस्पताल
दिनेश के दोस्तों का कहना है कि मैराथन पूरी होने के कुछ समय बाद उसके सीने में दर्द उठा, जिसके बाद उसे अस्पताल लेकर गए। वहां डॉक्टरों ने भर्ती करने के थोड़ी देर बाद उसे मृत घोषित कर दिया।
कार्डियक अरेस्ट से 35 मिनट में गई जान
मदुरै मेडिकल कॉलेज के डीन ए. रथनावेल ने मीडिया से बात करते हुए बताया कि सुबह 08:45 बजे दिनेश कुमार की तबीयत बिगड़ी थी। इसके बाद उन्हें सुबह 10:10 बजे अचानक कार्डियक अरेस्ट हुआ और 10:45 बजे उनकी मौत हो गई। शव को पोस्टमॉर्टम के लिए भेज दिया गया है।
इन हस्तियों को अचानक आया था हार्टअटैक
इससे जुड़ी अन्य खबरें भी पढ़ें...
राम जन्मभूमि परिसर की सुरक्षा तैनात जवान की मौत: अचानक हार्ट अटैक पड़ने के कारण हुई मौत; 15 दिन पहले जम्मू से अयोध्या में हुई थी तैनाती
अयोध्या में सीआरपीएफ जवान पवन कुमार (49) की हार्ट अटैक से मौत हो गई। वह रायबरेली का रहने वाला था। उसकी ड्यूटी राम जन्मभूमि की सुरक्षा में लगी थी। रविवार को नाइट ड्यूटी करके कैंप में आराम करने आया था। अचानक से दोपहर में उसकी तबीयत बिगड़ गई। उसके साथी उसे अस्पताल लेकर जा रहे थे। तभी रास्ते में ही उसने दम तोड़ दिया। अस्पताल पहुंचने पर डॉक्टरों ने उसे मरा हुआ घोषित कर दिया। पूरी खबर पढ़ें...
आरएसी के हवलदार की हार्ट अटैक से मौत, सम्मान से अंत्येष्टि की
आरएसी में टोंक के बार में हवलदार के पद पर तैनात भाटीवाड निवासी ब्रह्मानन्द महला (51) की ड्यूटी के दौरान हार्ट से मौत हो गई। गांव के मोक्षधाम में गुरुवार की शाम सम्मान के साथ उनकी अंत्येष्टि कर दी गई। पूरी खबर पढ़ें...